श्री टंडन शनिवार को पीडब्ल्यूडी गेस्ट हाउस में पत्रकारों से बातचीत कर रहे थे। उन्होंने कहा कि चुनाव सरकार बदलने और बनाने के लिए होते हैं। देश में कांग्रेस के बाद अब भाजपा ही सबसे बड़ी पार्टी है। इसलिए जनता भाजपा को ही विकल्प के रूप में चुनेगी। उन्होंने प्रदेश सरकार को आड़े हाथों लेते हुए कहा कि सरकार बनने से पहले सपा ने किसान की उपज का मूल्य निर्धारण करने को आयोग गठन की बात कही थी, लेकिन अब तक नहीं हो पाया है। भाजपा शासित राज्यों में किसानों को समर्थन मूल्य के अलावा पचास पैसे से लेकर एक रुपये तक बोनस के रूप में दिया जा रहा है। इसलिए यहां भी किसानों को इसी तरह लाभ मिलना चाहिए। उन्होंने कहा कि जब तक कोई किसानों का दर्द जो महसूस नहीं करेगा, तब तक उनको हक नहीं मिलेगा।